Adam West

Adam West (født William West Anderson; 19. september 1928 i Walla Walla i Washington i USA, død 9. juni 2017 i Los Angeles i California i USA) var en amerikansk skuespiller, kjent for sin hovedrolle i TV-serien Batman fra 1960-tallet. Han var kjent for å portrettere forskjellige eksentriske versjoner av seg selv, i tillegg til hans stemmearbeid i animerte TV-serier som Familien Griffin.

 Liv og virke
 Bakgrunn 

Adam var sønn av Otto West Anderson (25. januar 1903 – 9. oktober 1984)  og Audrey V. Speer (1906–69). Han var av svensk avstamming fra farssiden, og av engelsk, walisisk, tysk, irsk og skotsk på morssiden.https://www.geni.com/people/Adam-West/6000000009216510481https://www.wikitree.com/genealogy/Anderson-Family-Tree-12595http://wc.rootsweb.ancestry.com/cgi-bin/igm.cgi?op=PED&db=dowfam3&id=I62941http://wc.rootsweb.ancestry.com/cgi-bin/igm.cgi?op=PED&db=mikki9&id=I012707&style=TABLE Faren var bonde, moren operasangerinne og konsertpianist som ofret sine drømmer om Hollywood for å ta seg av familien. Adam flyttet til Seattle da han var 15 sammen med moren da foreldrene skilte seg. 

Han tok bachelorgrad i litteratur ved Whitman College.Interview, Whitman Magazine, December 2006 Under militærtjenesten var han hallomann for American Forces Networks fjernsyn. Etter dimittering var han melkemann og flyttet så til Hawaii for å arbeide i fjernsynet.

 Karriere
I 1959 flyttet skuespilleren til Hollywood og tok artistnavnet «Adam West». I sin selvbiografi Back to Batcave forklarer han at han valgte navnet Adam bare fordi han likte måten det så ut og hørtes ut sammen med etternavnet «West», som var hans mors pikenavn. Hans nære venner og familie kalte ham fremdeles for Bill.

Adam West dukket opp i filmen The Young Philadelphians med skuespiller Paul Newman, og som gjesteskuespiller i en rekke TV-serier med ville vesten-tema. Han hadde gjesteroller si den syndikerte dramaserien Johnny Midnight og for sine rolle som politibetjent Steve Nelson i dramaserien, The Detectives. Han spilte i en episode av den originale TV-serien The Outer Limits tittelen «The Invisible Enemy». Han gjorde en kort opptreden i filmen Soldier in the Rain som hadde stjernegalleriet Jackie Gleason og Steve McQueen på rollelisten.

I 1970 ble West tilbudt rollen som James Bond for filmen Diamanter varer evig. Men West fikk ikke rollen etter å ha prøvespilt for rollen og han uttalte senere i sin selvbiografi at han trodde denne rollen i stedet burde spilles av noen britiske skuespillere. Siden 2000, har West gjort regelmessige opptredener på den animerte TV-serien Family Guy, der han spiller ordføreren Adam West, som var en parodi på West selv, som var ordføreren i Quahog i Rhode Island. Denne rollen har gitt ham en ny bølge av popularitet siden serien Batman.

 Referanser 

 Eksterne lenker 



Kategori:Skuespillere fra USA
Kategori:Batman
Kategori:Personer fra Walla Walla County i Washington
Kategori:Skuespillere innen dataspill